Mnr P J Groenewald 10 Mar 2011 hansard
Agb Adjunkspeaker, daar word baie oor plaaslike regering gepraat, maar ek wil vandag vir die ANC-regering s een van die basiese aspekte en funksies, as dit gaan oor plaaslike regering, is die betaling van dienstegelde. Daar word in hierdie stadium R34,1 miljard onder plaaslike regerings verdeel, maar die jongste syfer wat ek vir die uitstaande dienstegelde gekry het, is R56 miljard.
Dit is 'n totale onreg wat op plaaslike regeringsvlak gepleeg word. Mense wat wel vir hul dienste betaal, moet daardie mense wat nie vir hul dienste betaal nie, subsidieer. Moet nie vir my kom s dat dit arm mense is wat nie kan betaal nie. Hulle kan betaal, want daar is basiese watertariewe en basiese elektrisiteitsvoorsiening vir die armstes van die armes wat nie kan betaal nie.
Voorsitter, die VF Plus wil aan u 'n voorstel doen omdat hierdie agterstallige dienstegelde net meer en meer word. Ek weet ander politieke partye is versigtig om hieroor te praat, want dit is mos nou verkiesingstyd. Hulle is bang hulle verloor stemme. Ek wil vandag vir u s die agb Minister van Finansies moet aan daardie munisipaliteite wie se agterstallige dienstegelde vergroot is, nie 'n enkele sent van die sentrale fondse gee nie. Dit sal hulle dan laat besef dat hulle iets omtrent agterstallige dienstegelde moet doen.
Dan moet daar 'n glyskaal ingestel word. Daar moet 'n sekere persentasie vermindering van die agterstallige dienstegelde wees alvorens hulle kan kwalifiseer om verdere fondse van die staatskas te kry. Anders s ek vandag vir u gaan die agterstallige dienstegelde net groter en groter word, en die onreg groter en groter, aangesien di wat wel betaal diegene moet subsidieer wat nie betaal nie. Dis onaanvaarbaar. (Translation of Afrikaans speech follows.)
What is happening at the level of local government is a total injustice. People who are actually paying for their services must subsidise those people who are not paying for their services. Don't tell me it is poor people who cannot pay. They can pay, because there are basic water tariffs and basic provision of electricity for the poorest of the poor who cannot pay.